  Туспуктэм: Удмуртиысь инкуазь узырлыкъёсъя но инкуазез утёнъя министерстволэн пресс-службаез Наталия Сильвестрова Удмуртиысь инкуазь узырлыкъёсъя но инкуазез утёнъя министерствоын ужасьёс пӧйшуран возёс нуись ужбергатӥсьёсын ӵош пӧйшуран узырлыкез тол понна кун эскеронэз кутскизы. Со сярысь элькун министерстволэн пресс-службаез ивортӥз. Кырын ужъёс 15-тӥ южтолэзёзь кыстӥськозы  Эскеронэз вуоно нюлэскан вакытэ любительской но спорт пӧйшуранлы тылобурдоосты но пӧйшуръёсты кутылыны эсэпъёсты юнматон понна котькуд ар ортчыто. Туэ эскерисьёслы беспилотникъёс юрттозы. Соос тужгес но дуно пӧйшурлэсь – койыклэсь – лыдзэ чакланы но сое кутылыны шонер лимитъёсты пуктыны луонлык сётозы. « Лыдэз эскерон – биоресурсъёсты визьмо кутонлэн валтӥсь люкетэз. Ӧнерчиослы оглом 10 сюрс иськем кузьда 800-лэсь трос маршрутъёсты ортчоно луоз. 3 сюрс 890 гектар нюлэскан интыосты эскерыны малпаськомы » Денис Удалов, Удмуртиысь инкуазь узырлыкъёсъя но инкуазез утёнъя министр 2022-тӥ арын Удмуртиын 15-тӥ толшорысен 10-тӥ южтолэзёзь 19 сюрс 481 койыкъёсты, 846 кырпарсьёсты, 23 сюрс 430 лудкечьёсты, 7 сюрс 148 дукъяосты, 75 сюрс 891 туръёсты, 48 сюрс 110 сялаосты лыдъязы. Пӧйшуръёслэн лыдзы будэ шуыса пусйизы. Тодэ вайытом, 11-тӥ южтолэзе Якшур-Бӧдья ёросысь ыбылӥськонъя «Солнечный» огъетын «Охотничий биатлон – 2023» ужрад орчтоз. Тегъёс: инкуазь Инкуазьузырлыкъяминистерство пӧйшуран пӧйшуръёс Удмуртия  